CELEX: 32012R0135
Language: sl
Date: 2012-02-16 00:00:00
Title: Uredba Komisije (EU) št. 135/2012 z dne 16. februarja 2012 o spremembi Uredbe (ES) št. 1013/2006 Evropskega parlamenta in Sveta o pošiljkah odpadkov zaradi vključitve nekaterih neuvrščenih odpadkov v Prilogo IIIB k Uredbi  Besedilo velja za EGP

17.2.2012   
            
            
               SL
            
            
               Uradni list Evropske unije
            
            
               L 46/30
            
         UREDBA KOMISIJE (EU) št. 135/2012
   z dne 16. februarja 2012
   o spremembi Uredbe (ES) št. 1013/2006 Evropskega parlamenta in Sveta o pošiljkah odpadkov zaradi vključitve nekaterih neuvrščenih odpadkov v Prilogo IIIB k Uredbi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (1) in zlasti člena 58(1)(b) Uredbe,
   ob upoštevanju naslednjega:
   
               (1)
            
            
               Irska, Luksemburg, Nizozemska, Avstrija in Finska so Komisiji predložile zahtevo za razmislek o vključitvi nekaterih neuvrščenih odpadkov v Prilogo IIIB k Uredbi (ES) št. 1013/2006.
            
         
               (2)
            
            
               Komisija je prejela pripombe Bolgarije, Češke, Nemčije, Francije, Madžarske, Nizozemske, Avstrije, Poljske, Finske in Švedske v zvezi s sprejemljivostjo predloženih zahtev, da bi bile obravnavane kot odpadki na zelenem seznamu za vključitev v Prilogo IIIB k Uredbi (ES) št. 1013/2006.
            
         
               (3)
            
            
               Ob upoštevanju navedenih pripomb je Komisija svetovala Irski, Nizozemski in Finski, naj sekretariatu Baselske konvencije z dne 22. marca 1989 o nadzoru prehoda nevarnih odpadkov prek meja in njihovega odstranjevanja (2) („Baselska konvencija“) predložijo vloge za nove klasifikacijske številke v Prilogi IX k Baselski konvenciji po postopku Sklepa VIII/15 osme konference pogodbenic Baselske konvencije v zvezi z revizijami postopka za ponovni pregled ali prilagoditev seznamov odpadkov iz prilog VIII in IX k Baselski konvenciji.
            
         
               (4)
            
            
               Finska, Nizozemska in Irska so sekretariatu Baselske konvencije predložile vloge za nove klasifikacijske številke v Prilogi IX k Baselski konvenciji 14. januarja 2011, 25. januarja 2011 in 1. februarja 2011. Do sprejetja odločitve o vključitvi neuvrščenih klasifikacijskih številk v ustrezne priloge k Baselski konvenciji ali Sklepu C(2001)107/final Sveta OECD glede revizije Sklepa C(92)39/final o nadzoru prehoda odpadkov za predelavo preko meja („Sklep OECD“) se te klasifikacijske številke lahko začasno dodajo Prilogi IIIB k Uredbi (ES) št. 1013/2006.
            
         
               (5)
            
            
               Uredbo (ES) št. 1013/2006 je zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem odbora, ustanovljenega na podlagi člena 39 Direktive 2008/98/ES Evropskega parlamenta in Sveta (3) –
            
         SPREJELA NASLEDNJO UREDBO:
   Člen 1
   Priloga IIIB k Uredbi (ES) št. 1013/2006 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. februarja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 190, 12.7.2006, str. 1.
   
      (2)  UL L 39, 16.2.1993, str. 3.
   
      (3)  UL L 312, 22.11.2008, str. 3.
   
      PRILOGA
      
         
            „PRILOGA IIIB
            
               DODATNI ODPADKI NA ZELENEM SEZNAMU, KI ČAKAJO NA VKLJUČITEV V USTREZNE PRILOGE K BASELSKI KONVENCIJI ALI SKLEPU OECD, KOT JE NAVEDENO V ČLENU 58(1)(b)
            
            
                        1.
                     
                     
                        Ne glede na to, ali so odpadki vključeni v ta seznam ali ne, za njih ne smejo veljati zahteve po splošnih informacijah iz člena 18, če so onesnaženi z drugimi materiali do te mere, da to:
                        
                                    (a)
                                 
                                 
                                    dovolj poveča tveganje, povezano z odpadki, da zaradi tega postanejo primerni za predajo v postopek predhodne pisne prijave in soglasja, ob upoštevanju nevarnih lastnosti s seznama v Prilogi III k Direktivi 2008/98/ES Evropskega parlamenta in Sveta (1), ali
                                 
                              
                                    (b)
                                 
                                 
                                    onemogoči predelavo odpadkov na okolju varen način.
                                 
                              
                  
                        2.
                     
                     
                        V to prilogo so vključeni naslednji odpadki:
                        
                                    BEU01
                                 
                                 
                                    odpadki samolepilnega materiala (laminata) za etikete, ki vsebujejo surovine, ki se uporabljajo v proizvodnji etiket, in niso vključeni v klasifikacijsko številko B3020 Baselske konvencije
                                 
                              
                                    BEU02
                                 
                                 
                                    neločljiva plastična frakcija iz predobdelave rabljenih embalaž za tekočine
                                 
                              
                                    BEU03
                                 
                                 
                                    neločljiva plastično-aluminijasta frakcija iz predobdelave rabljenih embalaž za tekočine
                                 
                              
                                    BEU04
                                 
                                 
                                    sestavljena (kompozitna) embalaža, ki vsebuje pretežno papir in nekaj plastike, ne vsebuje ostankov in ni vključena v klasifikacijsko številko B3020 Baselske konvencije
                                 
                              
                                    BEU05
                                 
                                 
                                    čisti biorazgradljivi odpadki iz kmetijstva, vrtnarstva, gozdarstva, vrtov, parkov in pokopališč
                                 
                              
                  
                        3.
                     
                     
                        Pošiljke odpadkov, navedene v tej prilogi, ne posegajo v določbe Direktive Sveta 2000/29/ES (2), vključno z ukrepi, ki so bili sprejeti v skladu s členom 16(3) Direktive.
                     
                  
      
      
         (1)  UL L 312, 22.11.2008, str. 3.
      
         (2)  UL L 169, 10.7.2000, str. 1.“